O‘zbekiston Respublikasi bosh prokurorining buyrug‘iga asosan prokuratura tizimida 3 ta yangi lavozim tayinlovi amalga oshirildi. Bu haqda Bosh prokuratura matbuot xizmati xabar bermoqda. Xususan, O‘zbekiston Respublikasi bosh prokurorining buyruqlariga asosan: Ulug‘bek Jalilovich Sunnatov Toshkent viloyati prokurori lavozimiga; Islomjon Jasurovich Ergashxodjayev Jizzax viloyati prokurori lavozimiga; Rashid Nasrulloyevich Rahmatov Qoraqalpog‘iston Respublikasi prokurori lavozimiga tayinlandi. Eslatib o‘tamiz, 15 noyabr kuni O‘zbekiston Respublikasi prezidenti bosh prokurorga ikki yangi o‘rinbosar tayinlagani xabar berilgandi.